Alvord səhrası
Alvord səhrası (ing. Alvord Desert) — ABŞ ərazisində, Oreqon ştatının cənub-şərqində, Böyük Hövzə bölgəsində yerləşən səhra. Səhra uzunluğu 19,2 km, eni isə 11,2 km olan qurumuş göl yatağıdır. Stins dağı onun qərb sərhədidir. Səthi o qədər hamardır ki, burada hətta kiçik təyyarələr eniş edə bilirlər. Şimal və qərb hissələrdə isti su mənbələri vardır. İl ərzində səhraya orta hesabla 166 mm yağıntı düşür. Səhra ABŞ vətəndaş müharibəsi dövründə ABŞ ordu nazirliyinin Oreqon bölməsinin rəhbəri olmuş general Benjamin Alvordun (1813—1884) şərəfinə adlandırılmışdır.